b'\n_START_ARTICLE_\nManfredonija\n_START_SECTION_\nIstorija\n_START_PARAGRAPH_\nVieta, kurioje \xc5\xa1iuo metu yra Manfredonija, buvo \xc4\xafkurta senov\xc4\x97s graik\xc5\xb3 karaliaus Diomedo._NEWLINE_189 m. pr. m. e. Sipontas tapo pilie\xc4\x8di\xc5\xb3 kolonija, kai miest\xc4\x85 u\xc5\xbekariavo rom\xc4\x97nai. Tai buvo uostas keli\xc5\xb3 sankirtoje, kuri\xc5\xb3 vienas ved\xc4\x97 po Adrijos j\xc5\xabros pakrant\xc4\x99, kitas per miestus tokius kaip Arpa, Luceria, Aecae ir Aequum Tuticum, susijungiantys prie Benevento \xc4\xaf Via Appia. 663 m. po K. Siponto miest\xc4\x85 u\xc5\xbekariavo ir sunaikino slavai. 9-ajame am\xc5\xbeiuje, trumpam laikui Sipontas buvo sarac\xc4\x97n\xc5\xb3 vald\xc5\xbeioje. 1042 m. normanai pavert\xc4\x97 Sipont\xc4\x85 vienos i\xc5\xa1 j\xc5\xb3 dvylikos apskri\xc4\x8di\xc5\xb3 centru. Po 1223 m. \xc5\xbeem\xc4\x97s dreb\xc4\x97jimo Siponto miest\xc4\x85 palikto jo gyventojai. \xc5\xa0iuolaikin\xc4\xaf Manfredonijos miest\xc4\x85 \xc4\xaf \xc5\xa1iaur\xc4\x99 nuo senov\xc4\x97s Siponto griuv\xc4\x97si\xc5\xb3 pastatyt\xc4\x97 karalius Manfredas, tarp 1256-1263 met\xc5\xb3. 1528 m. Manfredonija sugeb\xc4\x97jo pasiprie\xc5\xa1inti Pranc\xc5\xabzijos i\xc5\xa1puoliams, kuriems vadovavo Lautrec vikontas. 1620 m. miestas buvo sunaikintas turk\xc5\xb3._NEWLINE_Po Turkijos invazijos i\xc5\xa1 miesto teliko ma\xc5\xbea \xc5\xa0v Marko ba\xc5\xbeny\xc4\x8dia, dalis pilies ir senov\xc4\x97s sienos. Padedant kardinolui Bord\xc5\xbeijai miestas pama\xc5\xbeu buvo atstatomas. 1624 m. buvo atstatyta katedra, o 1644 m. pastatyta naujoji seminarija. Miesto atstatymui labai daug pad\xc4\x97jo arkivyskupas kardinolas Orsinis (kuris v\xc4\x97liau tapo Popie\xc5\xbeiumi Benediktas XIII). 1737 m. Manfredonijoje gyveno 536 gyventojai, o po 12 m. \xe2\x80\x93 jau 3238 gyventojai. Visuomen\xc4\x97s \xc5\xa1vietimui 1754 m. mieste buvo tik vienas mokytojas, kurio darbo u\xc5\xbemokestis siek\xc4\x97 12 dukat\xc5\xb3 per metus. Pirmasis Manfredonijos miesto \xc5\xbeem\xc4\x97lapis buvo pagamintas 1787 m. baland\xc5\xbeio 22 d. 1835 m. buvo u\xc5\xbebaigtas kelias tarp Manfredonijos ir Fod\xc5\xbeos. Tais pa\xc4\x8diais metais miesto viduje buvo nutiesta daugelis keli\xc5\xb3 gr\xc4\xafst\xc5\xb3 akmenimis. Taip pat \xc5\xa1iuo laikotarpiu buvo nutiesta daugelis kit\xc5\xb3 tarpmiestini\xc5\xb3 keli\xc5\xb3 bei pagerintas jau turimas uostas, tai suk\xc5\xabr\xc4\x97 palanki\xc4\x85 situacij\xc4\x85 vystytis verslui, ko pasekoje miestas prad\xc4\x97jo pl\xc4\x97stis ir augti._NEWLINE_1910 m. nuo rugpj\xc5\xab\xc4\x8dio 19 iki spalio 31 d. mieste kilo choleros epidemija. Gyventojai prad\xc4\x97jo labiau r\xc5\xabpintis sanitarija ir higiena nor\xc4\x97dami u\xc5\xbekirsti keli\xc4\x85 ligai, gydytojai ir daugelis jaun\xc5\xb3 gyventoj\xc5\xb3 susitelk\xc4\x97 drau\xc4\x97n ir suformavo asociacij\xc4\x85, kuri vadinosi "\xc5\xbdaliasis kry\xc5\xbeius". Manfredonija buvo pirmasis Italijos miestas, kur\xc4\xaf per pirm\xc4\x85j\xc4\xaf pasaulin\xc4\xaf kar\xc4\x85 1915 m. gegu\xc5\xbe\xc4\x97s 24 d prad\xc4\x97jo bombarduoti Austrijos laivynas.\n_START_SECTION_\nPaminklai ir lankytinos vietos\n_START_PARAGRAPH_\nManfredonijos pilis \xe2\x80\x93 Pastatyta karaliaus Manfredo i\xc5\xa1 Sicilijos. Dabartinis pilies vaizdas \xe2\x80\x93 tai keli\xc5\xb3 pertvarkym\xc5\xb3 ir rekonstrukcij\xc5\xb3 per skirtingas epochas rezultatas. I\xc5\xa1 prad\xc5\xbei\xc5\xb3 pilies strukt\xc5\xabra buvo keturkampis su j\xc4\xaf supan\xc4\x8dia siena ir penkiais dideliais bok\xc5\xa1tais, skirtais miesto gynybai. \xc5\xa0iuo metu i\xc5\xa1 originali\xc5\xb3 bok\xc5\xa1t\xc5\xb3 i\xc5\xa1liko tik vienas (pietry\xc4\x8diuose). Po 1528 m. Pranc\xc5\xabzijos i\xc5\xa1puoli\xc5\xb3 mar\xc5\xa1alas Lautrec pakeit\xc4\x97 \xc5\xa1iaur\xc4\x97s vakar\xc5\xb3 bok\xc5\xa1t\xc4\x85, jame \xc4\xafsitvirtino bastionai. 1620 m. pil\xc4\xaf u\xc5\xbekariavo turkai, to prie\xc5\xbeastis \xe2\x80\x93 \xc5\xa1aunam\xc5\xb3j\xc5\xb3 ginkl\xc5\xb3 tr\xc5\xabkumas. XVIII a. pastatas buvo naudojamas kaip kareivin\xc4\x97s ir kal\xc4\x97jimas. \xc5\xa0iuo metu pilyje \xc4\xafkurtas archeologijos muziejus._NEWLINE_Katedra \xe2\x80\x93 prad\xc4\x97ta statyti 1270 vasario 7 d ir baigta 1274 m. 1620 m. kaip ir visas miestas buvo sugriauta turk\xc5\xb3. 1700 m. atstatyta._NEWLINE_Manfredonijos katedroje saugoma \xc5\xa1venta Dievo Motinos Siponto ikona ir \xc5\xa0v Lorenzo Maiorano relikvijos.'